OpenLLM-France/wikimedia huggingface dataset:
# Arteria erradial

Arteria erradial arteria brakialaren kanpoko adarkadan sorturiko arteria bat da. Besaurrea, eskumuturra eta eskua odolez hornitzen ditu.

## Erreferentziak

* ↑ Euskalterm: [Kontsulta-fitxak] [1992]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q662857
# Artequin Viña del Mar Museoa

Artequin Viña del Mar Museoa mendebaldeko margolaritzaren lan bereizgarrien erreprodukzioen bidez berau bisitatzen dutenengan arteaganako interesa eta sormena piztea helburu duen museo interaktibo bat da. 2008ko irailean inauguratu zen, eta Quinta Vergara barnean dago, Parque Potrerillos sektorean, Txileko Viña del Mar udalerrian.
Bere bilduma XV. mendetik XX. mendea arteko lan unibertsal bereizgarrien 85 argazkizko erreprodukzioz osatua dago. Txiletar margolaritza lanen erreprodukzioen bi bilduma ere baditu.

## Ikus, gainera

* Artequin Museoa

## Kanpo estekak

* Datuak: Q9046789
* Multimedia: Museo Artequin Viña del Mar / Q9046789
# Arteria esfenopalatino

Arteria esfenopalatinoa arteria maxilarrean sortzen eta sinu frontal, maxilar, esfenoidal eta etmoidaletan, sudur-barrunbearen kanpoko albo-paretan eta sudur-trenkadan barrena hedatzen den arteria da. Sudurreko odoljarioen arteria da.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q488936
# Arteria espleniko

Arteria esplenikoa edo bare-arteria enbor zeliakoan sortutako arteria bat da. Arteria hau barea eta urdailaren zati bat odol oxigenatuz hornitzeaz arduratzen da.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707326
# Artequin Museoa

Artequin Museoa mendebaldeko margolaritzaren lan bereizgarrien erreprodukzioen bidez bisitariek mugimendu artistiko ezberdinen arlorik garrantzitsuenak ezagu ditzaten eta hauen historian sakontzea helburu duen museo interaktibo bat da. 1992an inauguratu zen eta Santiago hiriko Quinta Normal Parkean dagoen Paris Pabilioian instalatua dago.
Bere bilduma XV. mendetik XX. mendea arteko lan unibertsal bereizgarrien argazkizko erreprodukzioez osatua dago.

## Eraikina

Museoa Paris Pabilioian dago, 1889an Frantzian eraikitako eraikina, Txile Frantziar Iraultza abiarazi zuen Bastillaren hartzearen mendeurrena ospatu zuen Parisko Erakusketa Unibertsalean ordezkatzeko. Parisko erakusketa unibertsaleren ondoren, desmuntatua eta Valparaisora ontziratua izan zen, jarraian Santiagora bidaltzeko. 1894an Quinta Normalen berregin zen, Meatzaritza eta Metalgintza Erakusketa hartzeko, urte horretan bertan egina. Behin erakusketa hau amaitu ondoren zenbait erakundek erabiltzeko utzi zen. 1968tik 1992 arte Aeronautika eta Espazioaren Museo Nazionalak okupatu zuen.
1986an Txileko Hezkuntza Ministerioak Monumentu Historiko Nazional izendatu zuen eraikina.

## Ikus, gainera

* Artequin Viña del Mar Museoa

## Kanpo estekak

* (Gaztelaniaz)Webgune ofiziala
* Datuak: Q9046779
* Multimedia: Museo Artequin / Q9046779
# Arteria

Arteria (grezieraz: ἀρτηρία, artêria) odola bihotzetik gorputzaren gainerako ataletara eramaten duen odol-hodia da. Zirkulazio-aparatuaren zati dira arteriak, eta haien gaixotasun batzuk oso ezagunak dira: arteriosklerosia, enbolia, tronbosia, etab.
Iparraldean, batez ere, arteriei talkazain edo zain handi izenak eman izan zaizkie.

## Anatomia

Arteriak organo luzeak dira, tutu edo hodi itxurakoa eta hiru geruzek osatua: barnekoa (endoteliala), erdikoa (giharrezkoa) eta kanpokoa (konjuntiboa). Azken horretan bukatzen dira arteriaren elikadura hodiak eta zentzumen nerbioen buruak. Arteria batzuek euren izena dute: hala, karotida bikoitza da eta burmuinetara eramaten du odola; aorta bihotzaren ezkerreko barrunbean sortzen da eta gorputzeko handiena da. Gainerako arteriak, zeri dagozkion haren arabera izendatzen dira; esate baterako, sabel arteria: odola urdailera eta sabelaldeko beste organoetara eramaten duena; arteria koronarioak: bihotzaren berezko arteriak; giltzurrun arteriak: odola giltzurrunetara eramaten dutenak; arteria subklabioak: bi dira eta enbor brakeozefalikotik eta arku aortikotik abiatu eta leporantz bideratzen dira.

### Burua eta lepoa

* Arteria subklabioa.
* Karotidak: komuna, barrukoa eta kanpokoa.

### Goiko gorputz adarrak

* Arteria erradiala.
* Arteria kubitala.
* Besapeko arteria.
* Humeroko arteria.

### Toraxa

* Arteria koronarioak.
* Biriketako arteriak.
* Saihetsarteko arteriak.
* Toraxeko aorta.

### Abdomena

* Abdomeneko aorta.
* Giltzurrunetako arteriak.
* Mesenterioko arteriak.

### Pelbisa

* Arteria iliakoak.

### Beheko gorputz adarrak

* Arteria femorala.
* Arteria popliteoa.

## Fisiologia

Arteriek zeregin bat baino gehiago dituzte zirkulazio nagusian eta txikian. Zirkulazio nagusian odol arteriala (oxigenoduna) garraiatzen dute; aortaren albo adarrak dira. Horretarako, bihotzaren taupadek ahalbidetzen dute biriketan garbitutako odol hori organo guztietara ailegatzea. Zirkulazio txikian odol benosoa eramaten dute bihotzetik biriketara, han oxigenoa har dezan; birika arteriaren adarrak dira.

## Lotutako gaixotasunak

* Aneurismak.
* Arteriosklerosia.
* Hipertentsio arteriala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/2/13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «OEH - Bilaketa - OEH» www.euskaltzaindia.eus (Noiz kontsultatua: 2021-05-15).
* 1 2 Peillen Karrikaburu, Txomin. (2008). Biziaren Hiztegiaz. Euskaltzaindia ISBN 9788495438478. Aipua: «talkazain (100. or.); zain handi (76. or.)».

## Ikus, gainera

* Presio arteriala
* Arteriadar

## Kanpo estekak

* Datuak: Q9655
* Multimedia: Arteries / Q9655
# Arteria apendikular

Arteria apendikularra edo apendize-arteria arteria bat da, arteria ileokolikoan sortzen dena. Ileonaren amaieraren atzetik jaisten da eta heste sobrearen mesenterioan sartzen da; mesenterio honen marjina libretik gertu doa eta apendizea urtzen duten adarretan amaitzen da.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q706969
# Arteria femoral

Arteria femorala edo izter-arteria kanpoko arteria iliakoren ondoren sortu eta beheko gorputz-adarra odolez hornitzen duen arteria da.

## Erreferentziak

* ↑ Arteria femoral. in: Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..
* ↑ ISBN 9788131263617.. Page 1072

## Kanpo estekak

* Datuak: Q707174
* Multimedia: Femoral artery / Q707174
# Arteria hepatiko komun

Arteria hepatiko komuna edo gibel-arteria komuna enbor zeliakoan sortutako arteria labur bat da. Urdaila, pankrea, duodenoa, gibela, behazun xixkua eta omentua odolez hornitzen ditu.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707236
# Arkade makina areto

Arkade makina aretoa edo aisialdi-jokoen aretoa, arkade makinaz beteriko areto bat da. Nagusiki gazteen bilguneak dira, bereziki nerabeena.
Horietaz gain, sarri, petakoak eta eskuzko aisialdi jokoak ere izan ohi dira, tartean, mahai-futbola, dardoak, aire-hockey eta billar-mahaiak.
1970ko hamarkadan sortu eta hedatzen hasi ziren eta bere urrezko garaia 1980ko hamarkada eta 1990eko hamarkadaren lehen erdialdea izan zen.
Japonian pachinko makinak ere badituzte.
Areto hauek ez dira kasinoekin nahastu behar, horietan apustuak burutzen diren txanpon-makinak dauden bitartean, aisialdi aretoetan orokorki aisialdia edo denborapasatzeko beste helbururik ez duten makina eta jokoak besterik ez baidaude.

## Ikus, gainera

* Arkade makina
* Arkade
* Kasino

## Kanpo estekak

* Datuak: Q260676
* Multimedia: Amusement arcades / Q260676
# Arka Gdynia

Arka Gdynia edo Morski Związkowy Klub Sportowy Arka Gdynia (ˈmɔrskʲi zvʲjɔ̃w̃sˈkɔvɨ klup spɔrˈtɔvɨˈarka ˈɡdɨɲa ahoskatua) Poloniako futbol taldea da, Gdynia hirikoa.
Arka Gdynia futbol klubaren jarraitzaileek beren kaxubiar nortasuna adierazten dute "Arka Gdynia Kaszëbë!" kantuarekin. 2010ean, GOSiR estadioan jokatzen zuten Lechia Gdańsken kontrako derbian, taldeko ultrek "Kaszëbë" zioen bandera berri bat zabaldu zuten, taldeko banderarik ezagunenetako bat bihurtuko zena. Klubak bere zaleen kaxubiar identitatea kapitalizatu egin du.

## Palmaresa
### Polonian: 2

* Liga (0): zazpigarrena 1978an.
* Kopa (2): 1979, 2017.
* Poloniako Superkopa (2): 2017, 2018.

## Erreferentziak

* ↑ https://gdynia.naszemiasto.pl/ruszyla-sprzedaz-kaszubskich-gadzetow-arki-gdynia-to-nie/ar/c1-9240681
* ↑ 'Lechia Gdańsk - Arka Gdynia: 17 października 2010 r., Ekstraklassa'. To My Kibice!, №11 (110), November 2010, p.12.

## Kanpo estekak

* (Polonieraz) webgunea
* Datuak: Q666969
* Multimedia: Arka Gdynia / Q666969
# Arkabuz

Arkabuza aurrekargako kanoia duen suzko arma bat da, mosketearen aurrekaria. Bere erabilera aski zabaldua izan zen europako infanterian, XV. mendetik XVII. mendera. Nahiko luzea izan arren, irismen eraginkor txikia zuen (50 metro gehienez) baina oso hilgarria zen; distantzia horren barruan armadurak zula zitzakeen. Erabilterraza zen eta epe laburrean balezta ordezkatu zuen, zeinaren erabilera XVI. mendearen erdi aldean desagertu baitzen. Arkuekin eta baleztekin alderatuz gero, zehaztasun gutxikoa eta irismen laburrekoa zen, baina askoz boteretsuagoa izateaz gain trebetasun txikiagoa behar zen arkabuza ongi erabiltzeko.
Mosketea arkabuzaren hobekuntza izan zen, eta pixkanaka ordezkatu egin zuen. Mosketeak bala astunagoak erabiltzen zituen, boteretsuagoa zen eta irismen eraginkor handiagoa zuen (100 metro). Hala ere ordezkapena ez zen berehalakoa izan, eta denbora luzez (XVI. mendetik XVII. mendera) biak izan ziren erabiliak, mosketea hobea izan arren arkabuza arinagoa eta merkeagoa baitzen.

## Kanpo estekak

* Datuak: Q168289
* Multimedia: Arquebus / Q168289
# Arkade makina

Arkade makina, altzari bat da, nagusiki bertikalki datzana, egitura honetan arkade bideojokoa jokatzea ahalbideratzen duen hardware elektronikoa datza. Hardware bi ataletan banatua dago, pantaila eta bideojokoan jokatzeko aginte-kontrola eta botoiak.
Petako eta txanpon-makinen antzera arkade bideojokoan jokatzeko txanpona sartu behar da.

## Historia

Lehen arkade makinak 1970eko hamarkadan sortuak izan ziren, Japonia eta AEBetan, 1972ko Pong makina denen aintzidaritzat jotzen da, eta hainbat hobekuntza izan ondoren 1980ko hamarkadan urrezko aroa izan zuten, munduko leku askotan arkade makinen aretoak irekiz, gainera taberna askotan ere arkade makinak bazeuden.
1990eko hamarkadan jada etxeetara ordenagailuak eta bereziki bideokontsolen iritsiera masiboarekin arkade makinen gainbehera geldiezina ailegatu zen, jada arkade jokoak etxean doainik eta nahi hainbat partida jokatzeko aukera eskeintzen baizuten, gainera bideokontsolen kasuan kalitate grafiko berdinarekin.
Gaur egun jada, herri kulturan, arkade makinak 1980ko hamarkadaren ikur bilakatu dira, eta haiekiko zaletasuna indartsu mantentzen den herrialde bakarra Japonia da, Mendebaldeko herrialdeetan ere zaletuak badaude, baina askoz ere urriagoak eta gehienak beren gaztaroan arkade makinetan jokatzen zuten helduak dira.

## MAME

Bestalde, 1997tik, ordenagailuetan nahiz mugikorretan arkade makinak emulatu eta bideojokoetan jokatzea ahalbideratzen duen MAME emulatzailea bada.

## Ikus gainera

* Arkade makina areto
* Pong

## Kanpo estekak

* Datuak: Q1349717
# Arkab Posterior

Arkab Posterior (β$^2$ Sagittarii / β<su>2 Sgr / HD 181623) +4,28ko itxurazko magnitudeko izar bat da. Arkab Priorrekin (β$^1$ Sagittarii) batera Beta bayerren izendapena konpartitzen du, Sagitarius konstelazioan, bi izar hauek elkarrengandik erabat independenteak diren arren. Arkab Posterior 139 argi-urteko distantziara dago, Arkab Prior baino hiru aldiz hurbilago. Arkab izena arabierazko Al'Urkubetik dator, arkulariaren Akilesen tendoia bezala itzultzen dena. Era berean, Zakariya al-Qazwini pertsiar astronomoak izar hau, Rukbat (α Sagittarii) eta Arkab Priorrekin batera Al Suradain, "bi Suradak" (basamortuko hegaztiak) bezala ezagutzen zuen.
Arkab Posterior F2III espektro motako izar erraldoi bezala katalogatua dago, 6900 kelvineko tenperaturarekin eta gure eguzkiarena baino 27 aldiz handiagoa den argitasunarekin, ia guztia argi ikusgarri bezala igorria. Bere masak eta diametroak, hurrenez hurren gure eguzkiarenak baino 2 eta 1,4 aldiz handiagoak direnak, Arkab, izatez, izar erraldoi bat ez dela adierazten dute, baizik eta hidrogeno fusioaren azken etapetan dagoen sekuentzia nagusiko izar bat. 1200 milioi urte inguruko adinarekin, gehienez ere azpierraldoi bat da. Bere metal ugaritasunari dagokionez, gure eguzkiarenaren 2/3 ditu ([Fe/H] = -0,17).
Arkab Posteriorren errotazio abiadura gutxienez 126 kilometro segundokoa da, eguzkiarena baino 63 aldiz handiagoa, bira bat 1,4 egun baino gutxiagoan betez. Diferentzia hau, gure eguzkia bezalako izar hotzen kasuan (F5 ondoren espektro motakoa) euren errotazio abiadura euren eremu magnetikoen ondorioz murriztua den bitartean, izar beroagoetan hau gertatzen ez delako dago, abiadura askoz handiagoan biratuz.

## Kanpo estekak

* Datuak: Q671815
# Arjonilla

Arjonilla Jaéngo udalerria da, Campiña eskualdean dagoena.
2008ko urtarrilaren 1eko erroldaren arabera 3.876 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1613295
* Multimedia: Arjonilla / Q1613295
# Arkada

Arkada punk-oi! estiloko musika talde bat da, 2002. urtean Barañaingo herrian (Nafarroa Garaia) sortua.
Mikel (kitarra), Juanillo (baxua), Aitor (bateria) eta Mikel (ahotsa) dira taldekideak. 2002. urtean proiektua besterik ez zenean zendutako gaztea zen Aritz Lazkoz ere bateria gisa aritu zen. Lehen kontzertua Zizur eta Barañain artean dagoen Ibai Parkean jo zuten Zartako eta Vortex taldeekin, baimenik gabe eta autogestionaturik. 2007ko abenduan, beren lehen maketa argitaratu zuten: Bortitzari bortizki. 2008an Arkadako bi taldekide atxilotuak izan ziren; bat espetxeratu zuten, eta taldearen ibilbidea eten zen.
2014ko martxoan, taldekide hura ere libre, kaleetara itzuli zen Arkada. Saskarrak taldeak Txantrean duen lokalean entsaiatu ostean bi abesti berri kaleratu zituzten, eta kontzertuak eskaintzen hasi ziren berriro. 2016. urtean disko berri bat argitaratu zuten: Mil historias - Mil batallas.

## Diskografia

* Bortitzari bortizki (2007)
* Mil historias - Mil batallas (2016)

## Erreferentziak

* 1 2 (Gaztelaniaz) gure_erabiltzaile. (2014-03-20). «Arkada taldea gogoberriturik eskenatokietara igoko da bi abesti berriekin» Plazaberri (Noiz kontsultatua: 2020-07-28).

## Kanpo estekak

* Datuak: Q12253984
# Arkularitza 2012ko Udako Olinpiar Jokoetan

Arkularitza 2012ko Udako Olinpiar Jokoetan Londresko Lord's Cricket Grounden jokatu zen 2012ko uztailaren 27tik abuztuaren 3ra bitarte. Aurrekoan bezala, Hego Koreak lortu zituen domina gehien.

## Dominak
### Herrialdearen arabera

* Nazio antolatzailea (Brasil)
| Rankinga | Herrialdea | Urrea | Zilarra | Brontzea | Guztira |
| 1 | Hego Korea | 3 | 0 | 1 | 4 |
| 2 | Italia | 1 | 0 | 0 | 1 |
| 3 | Japonia | 0 | 1 | 1 | 2 |
| 3 | Mexiko | 0 | 1 | 1 | 2 |
| 3 | Txina | 0 | 1 | 1 | 2 |
| 6 | Ameriketako Estatu Batuak | 0 | 1 | 0 | 1 |
| Guztira (6 herrialdea) | Guztira (6 herrialdea) | 4 | 4 | 4 | 12 |

### Diziplinaren arabera

| Event | Urrea | Zilarra | Brontzea |
| Gizonezkoak banaka xehetasunak | Oh Jin-hyek Hego Korea | Takaharu Furukawa Japonia | Dai Xiaoxiang Txina |
| Gizonezkoak taldeka xehetasunak | Italia (ITA) Michele Frangilli Marco Galiazzo Mauro Nespoli | Ameriketako Estatu Batuak (USA) Brady Ellison Jake Kaminski Jacob Wukie | Hego Korea (KOR) Im Dong-hyun Kim Bub-min Oh Jin-hyek |
| Emakumezkoak banaka xehetasunak | Ki Bo-Bae Hego Korea | Aída Román Mexiko | Mariana Avitia Mexiko |
| Emakumezkoak taldeka xehetasunak | Hego Korea (KOR) Choi Hyeon-ju Ki Bo-bae Lee Sung-jin | Txina (CHN) Cheng Ming Fang Yuting Xu Jing | Japonia (JPN) Ren Hayakawa Miki Kanie Kaori Kawanaka |

## Kanpo estekak

* Datuak: Q209147
* Multimedia: Archery at the 2012 Summer Olympics / Q209147
Txantiloi:2012ko Udako Olinpiar Jokoetako kirolak
# Arkularitza 2016ko Udako Olinpiar Jokoetan

Arkularitza 2016ko Udako Olinpiar Jokoetan Rio de Janeiroko Marquês de Sapucaí Sambodromoan jokatu zen 2016ko abuztuaren 6tik abuztuaren 12ra bitarte.

## Parte-hartzaileak

* Australia (4)
* Austria (1)
* Azerbaijan (1)
* Bangladesh (1)
* Bielorrusia (1)
* Belgika (1)
* Bhutan (1)
* Brasil (6)
* Kanada (2)
* Txile (1)
* Txina (6)
* Kolonbia (4)
* Kuba (1)
* Dominikar Errepublika (1)
* Egipto (2)
* Estonia (1)
* Fiji (1)
* Finlandia (2)
* Frantzia (3)
* Georgia (3)
* Alemania (2)
* Grezia (1)
* Britainia Handia (2)
* India (4)
* Indonesia (4)
* Iran (1)
* Italia (6)
* Boli Kosta (1)
* Japonia (4)
* Kazakhstan (2)
* Kenya (1)
* Libia (1)
* Malawi (1)
* Malaysia (3)
* Mexiko (4)
* Moldavia (1)
* Mongolia (1)
* Myanmar (1)
* Nepal (1)
* Herbehereak (3)
* Ipar Korea (1)
* Norvegia (1)
* Polonia (1)
* Errusia (3)
* Eslovakia (2)
* Hego Korea (6)
* Espainia (4)
* Suedia (1)
* Taipei Txinatarra (6)
* Thailandia (1)
* Tonga (2)
* Turkia (2)
* Ukraina (4)
* Ameriketako Estatu Batuak (4)
* Venezuela (2)
* Zimbabwe (1)

## Dominak
### Herrialdearen arabera

* Nazio antolatzailea (Brasil)
| Rankinga | Herrialdea | Urrea | Zilarra | Brontzea | Guztira |
| 1 | Hego Korea | 4 | 0 | 1 | 5 |
| 2 | Ameriketako Estatu Batuak | 0 | 1 | 1 | 2 |
| 3 | Alemania | 0 | 1 | 0 | 1 |
| 3 | Errusia | 0 | 1 | 0 | 1 |
| 3 | Frantzia | 0 | 1 | 0 | 1 |
| 6 | Australia | 0 | 0 | 1 | 1 |
| 6 | Taipei Txinatarra | 0 | 0 | 1 | 1 |
| Guztira (7 herrialdea) | Guztira (7 herrialdea) | 4 | 4 | 4 | 12 |

### Diziplinaren arabera

| Event | Urrea | Zilarra | Brontzea |
| Gizonezkoak banaka xehetasunak | Ku Bon-chan Hego Korea | Jean-Charles Valladont Frantzia | Brady Ellison Ameriketako Estatu Batuak |
| Gizonezkoak taldeka xehetasunak | Hego Korea (KOR) Ku Bon-chan Lee Seung-yun Kim Woo-jin | Ameriketako Estatu Batuak (USA) Brady Ellison Zach Garrett Jake Kaminski | Australia (AUS) Alec Potts Ryan Tyack Taylor Worth |
| Emakumezkoak banaka xehetasunak | Chang Hye-jin Hego Korea | Lisa Unruh Alemania | Ki Bo-bae Hego Korea |
| Emakumezkoak taldeka xehetasunak | Hego Korea (KOR) Chang Hye-jin Choi Mi-sun Ki Bo-bae | Errusia (RUS) Tuyana Dashidorzhieva Ksenia Perova Inna Stepanova | Taipei Txinatarra (TPE) Le Chien-ying Lin Shih-chia Tan Ya-ting |

## Kanpo estekak

* Datuak: Q11867265
* Multimedia: Archery at the 2016 Summer Olympics / Q11867265
Txantiloi:2016ko Udako Olinpiar Jokoetako kirolak
# Ashby (Minnesota)

Ashby Minnesotako hiri bat da. Grant konderrian kokatua dago. 2010ean 446 biztanle zituen, 1,41 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q2208423
* Multimedia: Ashby, Minnesota / Q2208423
# Ashcroftina-(Y)

Ashcroftina-(Y) silikato motako minerala da.

## Ezaugarriak

Ashcroftina-(Y) silikato mineralaren formula kimikoa hau da: ${\ce {K5Na5(Y,Ca)12Si28O70(OH)2(CO3)8 * 8H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Ashcroftine-(Y): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3624965
* Multimedia: Ashcroftine-(Y) / Q3624965
# Ashdown (Arkansas)

Ashdown Arkansasko hiri bat da. Little River konderrian kokatua dago. 2010ean 4.723 biztanle zituen, 18 kilometro koadrotan banatuta.

## Ikus, gainera

* Little River konderria

## Kanpo estekak

* Datuak: Q80080
* Multimedia: Ashdown, Arkansas / Q80080
# Ashburton (Devon)

Ashburton, Ingalaterrako hego-mendebaldean dagoen udalerri bat da, Devon konderrian.
2011n 7.718 biztanle zituen.
* Datuak: Q724915
* Multimedia: Ashburton, Devon / Q724915
# Ashburtonita

Ashburtonita silikato motako minerala da.

## Ezaugarriak

Ashburtonita silikato mineralaren formula kimikoa hau da: ${\ce {Pb4Cu4(Si4O12)(HCO3)4(OH)3Cl * H2O}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Ashburtonite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3624962
* Multimedia: Ashburtonite / Q3624962
# Ashby-de-la-Zouch

Ashby-de-la-Zouch, Ingalaterrako erdialdean dagoen udalerri bat da, Leicestershire konderrian.
2021ean 15.120 biztanle zituen.
* Datuak: Q2046537
* Multimedia: Ashby-de-la-Zouch / Q2046537
# Ashby (Massachusetts)

Ashby Ameriketako Estatu Batuetako inkorporatutako herri bat da. Middlesex konderrian kokatuta dago, Massachusetts estatuan. 3.193 biztanle ditu, 24,2 kilometro koadroko azaleran banatuta.

## Ikus, gainera

* Middlesex konderrian

## Kanpo estekak

* Datuak: Q2577594
* Multimedia: Ashby, Massachusetts / Q2577594
# Ashe konderria (Ipar Carolina)

Ashe konderria (ingelesez: Ashe County) Ipar Carolinako konderri bat da, Ameriketako Estatu Batuetan. Hiriburua Jefferson da. 2010eko zentsuaren arabera 27.281 biztanle zituen, Ashe kilometro koadroko azaleran.

## Geografia

Ashe konderriak 1.111,8 kilometro koadro ditu. Horietatik 8,12 ura dira. Beste 1.103,68 lurra dira. Biztanleria dentsitatea 24,54 da.

## Demografia

2010eko zentsoan bizi ziren 27.281 pertsonetatik 26.731 txuriak edo hispanoak dira. Horietatik hispano edo latino kategorian 1.311 dira. 148 beltzak edo afroamerikarrak. 56 amerikar natiboak ziren eta 5 Hawaii edo Pazifikoko irletako natiboak. 105 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 231 pertsonek kokatzen zuten.

### Biztanleria piramidea
## Kanpo estekak

* Datuak: Q491626
* Multimedia: Ashe County, North Carolina / Q491626
# Asheboro (Ipar Carolina)

Asheboro Ipar Carolinako hiri bat da. Randolph konderrian kokatua dago. 2010ean 25.012 biztanle zituen, 48,00 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q725046
* Multimedia: Asheboro, North Carolina / Q725046